hu en hu hu hu hu en hu hu hu en en en hu hu en hu hu en hu hu hu hu hu hu hu hu hu hu hu hu hu hu hu hu hu ca es es hu hu es es hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ru en hu hu en hu hu en en uk hu hu hu hu hu en hu hu en hu en hu hu hu hu hu hu hu
Ügyfeleink mozgásáról kültéren végzett futómozgástesztünk során videófelvételeket készítünk. A lassított felvételek alapján kockáról-kockára haladva értékeljük a futó technikáját, testtartását, elemezzük a mozgásmintákat, az ízületek helyzetét, az izmok bekapcsolódását és működését a futás különböző fázisaiban. Az egyes ízületi szögek bejelölésével és összehasonlításával feltérképezzük a sportoló testének egyedi biomechanikai sajátosságait. A mozgás elemzése és értékelése során használt képi jelöléseket minden vizsgált helyzetnél egyenként, manuálisan végezzük el. Számítógépes segédszoftvereket csak a végső dokumentum összeállításakor, valamint a videófelvételek részleteinek megtekintésekor használunk.
Ezt követően a rendelőben folytatódik a felmérés. Alaposan megvizsgáljuk a futó testtartását, statikai eltéréseit, izomteszteket és funkcionális teszteket végzünk, amelyekről ugyancsak kép és videóanyag kerül rögzítésre.
Összevetve a mozgáselemzés, a testtartásvizsgálat és a funkcionális tesztelés eredményeit, megállapítjuk, hogy milyen ízületi- és izomdiszfunkciók merülnek fel, hol bomlott meg az egyensúly az izomműködésben, valamint a futótechnika mely részletein lenne célszerű javítani.
A harmadik találkozó során bemutatjuk azt a kb. 35-40 oldalas kiértékelő dokumentumot, amelyet a kültéri és beltéri tesztek kép és videóanyaga alapján állítunk össze, majd átbeszéljük ügyfelünkkel annak konklúzióit.
Holisztikus szemléletünk fokozza munkánk hatékonyságát. Úgy a kinti, mint a benti felméréseknél nem csupán egy adott testrész, ízület vagy izom működés zavarát elemezzük, hanem a test myofasciális láncait és a köztük lévő egyensúlyt is vizsgáljuk. Mivel egy sérülés oka nem feltétlenül lokális eredetű, hanem egy adott izomláncon belül bárhol létrejöhet, ezért mindig a sérülést vagy fájdalmat kiváltó okokat próbáljuk megkeresni,  nem kizárólag a tüneteteket kezelni.
Amint megtaláljuk a valódi ,,gyenge láncszemeket”, összeállítjuk ügyfelünk részére a megfelelő kezelési tervet.
Az első lépés, hogy különböző manuálterápiás technikákkal az ízületi és izomdiszfunkciókat, statikai eltéréseket helyreállítjuk. Ha fájdalom jelentkezik, megszüntetjük. Ezt követően javaslatokat teszünk, hogy milyen gyógytorna, funkcionális tréning, erősítő és/vagy nyújtógyakorlatokat végezzen a futó a továbbiakban. Ezeket a gyakorlatokat meg is tanítjuk ügyfeleinknek.
Tanácsot adunk a futótechnika javításában, illetve lehetőséget biztosítunk ilyen irányú speciális edzésre.
Segítünk a megfelelő futócipő kiválasztásában. Amennyiben szükség van ortopédiai vagy orthetikai vizsgálatra, biztosítjuk a hátteret.
Lehetőség van sporttáplálkozással kapcsolatos tanácsadás igénybevételére is, amely kiterjed az állóképességi sportolók általános és speciális étrendjére, az edzések előtt, közben és után történő energia, folyadék és elektrolitpótlásra. Segítséget nyújtunk konkrét versenyek frissítésének személyre szabott megtervezésében, összeállításában.
Edzéstervezés szolgáltatásunk igénybevételén keresztül lehetőség van következetesen  felkészülni rövidebb és hosszabb futótávokra is. Az online felületen elkészített és monitorozott edzéstervezés elindulását mindenképpen személyes találkozó előzi meg, amelyben letisztázásra kerülnek a célok és a lehetőségek.
A futáshoz való visszatérés szülés után május 18, 2020
Beszámoló a tizedik maratonomról november 15, 2019
A futócipő kiválasztását befolyásoló objektív tényezők III.: A cipő lábállást módosító képessége október 4, 2019
Az én Wizzairem szeptember 24, 2019
Az Achilles-ín sérülés előfordulásának okai, kezelési lehetőségei hosszútávfutóknál szeptember 7, 2019
A futócipő kiválasztását befolyásoló objektív tényezők II.: Ütéscsillapítás augusztus 20, 2019
Futócipő „rendszertan”, avagy a tökéletes cipő megtalálását segítő külső (objektív) tényezők.: I. A futás helyszíne, a felület jellege június 5, 2019
A futólépés fázisai 2.: A talajérintés és a támaszfázis május 7, 2019
A futólépés fázisai 1.: Az elrugaszkodás március 4, 2019
Hó, sílécek, keresztedzés február 14, 2019
Derékfájdalom, porckorong kitüremkedés, porckorongsérv futóknál január 23, 2019
Lehet, hogy túl sok vitamint szedek? január 13, 2019
A futócipő helyes bekötése, gyakori hibák január 3, 2019
Sikerek vagy kudarcok? január 1, 2019
Az immunrendszert támogató legfontosabb vitaminok és ásványi anyagok december 15, 2018
A kiegyensúlyozott terhelés fontossága a fascialáncok mentén futás közben december 4, 2018
Az energiagélek szénhidrát-összetételéről november 22, 2018
A sípcsontfájdalomról november 15, 2018
Első blogbejegyzésem, avagy egy sikeres szeptemberi félmaraton háttértörténete október 2, 2018
Elindultunk! szeptember 3, 2018
1082 Budapest, Baross utca 21. I. emelet 5. ajtó
Csatlakozz a 740 követőhöz
Already have a WordPress.com account? Log in now.
View post in Reader
Adatvédelem és Cookie-k: Ez a weboldal cookie-kat (sütiket) használ. A weboldal böngészésével hozzájárulunk a cookie-k fogadásához.
További részletekért és a cookie-k szabályozásához kattintsunk ide: Cookie szabályzat